L 331/14 Jurnalul Oficial al Uniunii Europene 18.11.2014 REGULAMENTUL (UE) NR. 1229/2014 AL COMISIEI din 17 noiembrie 2014 de refuzare a autorizării anumitor mențiuni de sănătate înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea și sănătatea copiilor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1924/2006 al Parlamentului European şi al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (), în special articolul 18 alineatul (5), întrucât: (1) În temeiul Regulamentului (CE) nr. 1924/2006, mențiunile de sănătate înscrise pe produsele alimentare sunt inter- zise, cu excepția cazului în care sunt autorizate de Comisie în conformitate cu regulamentul respectiv și sunt incluse într-o listă a mențiunilor autorizate. (2) Regulamentul (CE) nr. 1924/2006 prevede, de asemenca, că cererile de autorizare a mențiunilor de sănătate pot fi trimise de către operatorii din sectorul alimentar autorității naționale competente a unui stat membru. Autoritatea națională competentă transmite cererile valabile către Autoritatea Europeană pentru Siguranța Alimentară (EFSA), denumită în continuare „autoritatea”, în vederea efectuării unei evaluări ştiințifice, precum și către Comisie şi statele membre în scop informativ. (3) Autoritatea emite un aviz cu privire la mențiunea de sănătate respectivă. (4) Comisia decide cu privire la autorizarea mențiunilor de sănătate, ținând seama de avizul emis de autoritate. (5)  Ca urmare a unei cereri din partea Italsur s.r.l., prezentată în temeiul articolului 13 alineatul (5) din Regulamentul (CE) nr. 1924/2006, s-a solicitat autorității să emită un aviz cu privire la o mențiune de sănătate privind efectele unei combinații de varză neagră de Toscana (Nero di Toscana), mangold „tricolor”, spanac „bicolor” și varză „albastră savoy” și protecția lipidelor sanguine împotriva degradărilor oxidative (întrebarea nr. EFSA-Q-2013- 00574) (). Menţiunea de sănătate propusă de solicitant a fost formulată după cum urmează: „contribuie la protecția lipidelor sanguine împotriva degradărilor oxidative”. (6) La data de 30 octombrie 2013, Comisia şi statele membre au primit avizul ştiințific din partea autorității, care concluziona că, pe baza datelor prezentate, nu a fost stabilită o relație cauză-efect între consumul unei combinații de varză neagră de Toscana (Nero di Toscana), mangold „tricolor”, spanac „bicolor” și varză „albastră savoy” și efectul pretins. În consecință, având în vedere că nu îndeplineşte cerințele din Regulamentul (CE) nr. 1924/2006, mențiunea de sănătate nu ar trebui autorizată. (7) Ca urmare a unei cereri din partea Italsur s.r.l., prezentată în temeiul articolului 13 alineatul (5) din Regulamentul (CE) nr. 1924/2006, s-a solicitat autorității să emită un aviz cu privire la o mențiune de sănătate privind efectele unei combinații de spanac roșu, spanac verde, andivă roşie, andivă verde, frunză de mangold verde, frunză de mangold roşu, mangold roșu, mangold auriu și mangold alb şi protecția lipidelor sanguine împotriva degradărilor oxidative (întrebarea nr. EFSA-Q-2013-00575) (*). Menţiunea de sănătate propusă de solicitant a fost formulată după cum urmează: „contribuie la protecția lipidelor sanguine împotriva degradărilor oxidative”. (8)  La data de 30 octombrie 2013, Comisia şi statele membre au primit avizul ştiințific din partea autorității, care concluziona că, pe baza datelor prezentate, nu a fost stabilită o relație cauză-efect între consumul unei combinații de spanac roşu, spanac verde, andivă roşie, andivă verde, frunză de mangold verde, frunză de mangold roşu, mangold roșu, mangold auriu și mangold alb și efectul pretins. În consecință, având în vedere că nu îndeplineşte cerințele din Regulamentul (CE) nr. 1924/2006, mențiunea de sănătate nu ar trebui autorizată. () JOL 404, 30.12.2006, p. 9. (') The EFSA Journal 2013;11(10):3413. (') The EFSA Journal 2013;11(10):3414.